# Comunicat de presă

**Informare privind desfășurarea primei probe scrise din cadrul examenului de Bacalaureat (sesiunea iunie - iulie 2021)**

 **La prima probă scrisă a examenului național de Bacalaureat din sesiunea iunie-iulie 2021 (Limba și literatura română), în județul Bacău, au fost prezenți 3579 de candidați ( 98,60% din totalul candidaților înscriși): 3443 candidați din promoția curentă, respectiv 136 din promoțiile anterioare.** Proba s-a desfășurat astăzi, 28 iunie, în 24 centre. Nu au participat 51 candidați.

 **Pentru tentativă de fraudă au fost eliminați 0 candidați.**Aceștia nu vor mai avea dreptul de a participa la următoarele două sesiuni ale examenului de Bacalaureat.

 Subiectele și baremul de corectare au fost publicate la ora 15:00, pe subiecte.edu.ro, de către Centrul Național de Politici și Evaluare în Educație.

 Celelalte probe se vor desfășura conform următorului calendar:

* marți, 29 iunie - proba obligatorie a profilului
* miercuri, 30 iunie - proba la alegere a profilului și a specializării

 **Primele rezultate vor fi afișate în data de 5 iulie, până la ora 12:00.**

 **Contestațiile pot fi depuse/transmise în aceeași zi, în intervalul orar 12:00 - 18:00**, inclusiv prin mijloace electronice. În această situație, candidații completează, semnează și depun/transmit prin mijloace electronice și o declarație-tip în care se menționează faptul că au luat cunoștință că nota acordată ca urmare a soluționării contestației poate modifica, după caz, nota inițială, prin creștere sau descreștere. Pentru candidații minori, declarația-tip este semnată și de către părinții/reprezentanții legali ai acestora.

 **Rezultatele finale vor fi făcute publice în data de 9 iulie.**

 În conformitate cu prevederile art. 5 și ale art. 6 din *Regulamentul UE 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date de abrogare a Directivei 95/46/CE (Regulamentul general privind protecția datelor – RGPD/GDPR)*, afișarea rezultatelor se efectuează prin anonimizarea numelui și a prenumelui candidatului.

 Pentru a fi declarat promovat, un candidat trebuie să îndeplinească următoarele condiții, cumulativ:

* recunoașterea/echivalarea/susținerea tuturor probelor de evaluare a competențelor lingvistice și digitale;
* susținerea tuturor probelor scrise și obținerea notei 5 (cel puțin) la fiecare dintre acestea;
* obținerea mediei 6 (cel puțin) la probele scrise.

**Inspector şcolar general,**

**prof. Vlad Ida**

**Inspector școlar general adjunct, Inspector școlar,**

 **prof. Misăilă Lavinia**